کراچۍ کې د القاعده غړی نیول شوی
کراچۍ د پاکستان تر ټولو لوې کاروبا‏ر مرکز او د بحیره عرب سمندر په غاړه اهم بندر دی. دغه ښار د ډیر وخت راهسې د نتدلارو د کاروائیانو مرکز گڼلی کیږي. څیړونکې وائي کراچۍ جنگیالي ډلې د مالي امداد او چندو جمعه کولو د پاره هم استعمالوي.
د پاکستان امینتي عسکرو په کراچۍ کې د القاعده یو اهم غړی محمد علي قاسم یعقوب نیولی دی. د پاکستان فوج د مبطوعاتو ادارې ائي ایس پې ار د نهې په ورځ خپل یو بیان کې وئیلې نیول کس د یمن سره تعلق لري او د ابو شعیب المالکې په نوم هم یادیږي. ائی ایس پې ار ویئلې المالکې نیغ په نیغه د افغانستان او پاکستان په سرحدي سیمو کې میشت د القاعده مشرانو د لاندې کار کولو. ائی ایس پې ار وئیلې د المالکې نیول کیدل سیمه کې د ړنگیدونکې القاعده تنظیم خلاف اهمه گټه ده. د مۍ د میاشتې په دویمه نیټه د امریکا خصوصي ځواکونو ایبټ آباد کې د القاعده مشر اوسامه بن لادن وژلی دی. د اوسامه بن لادن وژل کیدو ورستو د امریکا لخوا په پاکستان فشار زیات شوی دی چې په خپله خاوره دې د جنگیالو خلاف کاروائي زیاتې کړې. کراچۍ د پاکستان تر ټولو لوې کاروبا ر مرکز او د بحیره عرب سمندر په غاړه اهم بندر دی. دغه ښار د ډیر وخت راهسې د نتدلارو د کاروائیانو مرکز گڼلی کیږي. څیړونکې وائي کراچۍ جنگیالي ډلې د مالي امداد او چندو جمعه کولو د پاره هم استعمالوي. د المالکې د نیول کیدو نه وړاندې هم کراچۍ کې یو شمیر اهم طالب او القاعده غړې نیول شوې دي. د کال ٢٠٠٢ د ستمبر په ١١ نیټه، په امریکا کې د حملو د وړمبۍ کلېزې په موقع، د پاکستان امنیتي ځواکونو کراچۍ کې د القاعده غړی رمزي بن الشبه اونیولو. د هغه په حقله ویل کیږي چې د کال ٢٠٠١ په حملو کې هغه هم برخه اخستل غوښتل نو د امریکې ویزه ورته نه وه ورکړی شوې. او تیر کال د فرورۍ په میاشت کې د افغانستان د طالبانو عسکري مشر ملا برادر هم په کراچۍ کې نیولی شوی دی.